  Майя Бывальцева Кизнерын (Удмуртия) хими ожтӥрлыкез быдтон ужез 2018-тӥ арын йылпумъялозы. Туннэ, 6-тӥ толсуре, со сярысь ивортӥз Россиысь азьмуртлэн Приволжск федерал округъя ужоскето муртэз Михаил Бабич. Азьвылгес вераллязы вал, со ужез 2017-тӥ арын быдтозы шуыса. «Уг яра вераны со ужрадъёс сярысь, кудъёсыз, нырысетӥез, быдэсъясько на, кыкетӥез — отын технологиосын но коньдонэн герӟаськем трос факторъёс вань. Соин ик, пӧрмиз ке — умой. Милям калыккуспо сётэм кылмы вань — 2018-тӥ ар. Ми сое одно ик быдэстом», — пусйиз Бабич. Солэн верамезъя, ужъёс йылпумъян пала вуэмын. Россилэн интывылаз возиськись вань хими ожтӥрлык пӧлысь 96 процентэз быдтэмын ни. Тодэ вайытом, Кизнерын хими ожтӥрлыкез быдтонъя берпуметӥез ужась завод интыяськемын. Хими ожтӥрлыкез кышкыттэмлыко возёнъя но быдтонъя федерал кивалтонниын ивортэмзыя, 2016-тӥ арлы ожутиськонъя кун кулэяськонэз объект быдэстӥз. Шуркынмон пумлы отын 4 сюрс 229,49 тонна усыкмытӥсь суретъёсты быдтӥзы. Тегъёс: Кизнер МихаилБабич Удмуртия ПФО НижнийНовгород химиожтӥрлык  